CELEX: 32021B0789
Language: et
Date: 2021-03-31 00:00:00
Title: Ühtse Kriisilahendusnõukogu otsus (EL) 2021/789, 31. märts 2021, Ühtse Kriisilahendusnõukogu 2019. eelarveaasta eelarve täitmise heakskiitmise ja kontode sulgemise kohta (SRB/PS/2021/03)

17.5.2021   
            
            
               ET
            
            
               Euroopa Liidu Teataja
            
            
               L 173/15
            
         
      ÜHTSE KRIISILAHENDUSNÕUKOGU OTSUS (EL) 2021/789,
      31. märts 2021,
      Ühtse Kriisilahendusnõukogu 2019. eelarveaasta eelarve täitmise heakskiitmise ja kontode sulgemise kohta (SRB/PS/2021/03)
      ÜHTNE KRIISILAHENDUSNÕUKOGU,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 15. juuli 2014. aasta määrust (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010, (1) eriti ühtse kriisilahenduskorra määruse artikli 50 lõike 1 punkti b ja artikli 63 lõiget 8,
      võttes arvesse 17. jaanuari 2020. aasta Ühtse Kriisilahendusnõukogu finantsmääruse artikleid 97, 98 ja 99,
      võttes arvesse Ühtse Kriisilahendusnõukogu 2019. eelarveaasta lõplikku raamatupidamise aastaaruannet, mis võeti vastu 24. juunil 2020 (edaspidi „2019. aasta lõplik raamatupidamise aastaaruanne“),
      võttes arvesse Ühtse Kriisilahendusnõukogu 2019. eelarveaasta aruannet, mis võeti vastu 20. mail 2020 kirjaliku menetluse teel (edaspidi „2019. aasta aruanne“),
      võttes arvesse Euroopa Kontrollikoja aruannet Ühtse Kriisilahendusnõukogu eelarveaasta 2019 raamatupidamise aastaaruande kohta koos Ühtse Kriisilahendusnõukogu vastustega (edaspidi „kontrollikoja 2019. aasta aruanne“),
      võttes arvesse 15. juuni 2020. aasta aruannet 2019. aasta lõpliku raamatupidamise aastaaruande kohta koos auditiarvamustega, mille koostas Mazars Réviseurs d’Enterprises (edaspidi „ettevõtte Mazars 2019. aasta auditiaruanne“),
      võttes arvesse Euroopa Kontrollikoja aruannet (vastavalt määruse (EL) nr 806/2014 artikli 92 lõikele 4) kõigi tingimuslike kohustuste kohta, mis tulenevad Ühtse Kriisilahendusnõukogu, ELi nõukogu või Euroopa Komisjoni poolt ühtse kriisilahenduskorra määruse kohaste ülesannete täitmisest 2019. eelarveaastal (edaspidi „Euroopa Kontrollikoja aruanne 2019. aasta tingimuslike kohustuste kohta“),
      võttes arvesse 19. detsembri 2019 kuupäevaga 2019. aasta siseauditi aastaaruannet, mis esitati kriisilahendusnõukogule ja mille kriisilahendusnõukogu võttis teadmiseks 29. jaanuari 2020. aasta täiskogu istungil (edaspidi „2019. aasta siseauditi aastaaruanne“),
      ON VASTU VÕTNUD KÄESOLEVA OTSUSE:
      
                  1.
               
               
                  kiita heaks Ühtse Kriisilahendusnõukogu esimehe tegevus Ühtse Kriisilahendusnõukogu 2019. eelarveaasta eelarve täitmisel;
               
            
                  2.
               
               
                  kiita heaks Ühtse Kriisilahendusnõukogu 2019. eelarveaasta kontode sulgemine;
               
            
                  3.
               
               
                  esitada alltoodud tähelepanekud;
               
            
                  4.
               
               
                  nõuda, et ühtse kriisilahendusnõukogu esimees teavitaks sellest otsusest nõukogu, komisjoni ja kontrollikoda, korraldaks selle avaldamise Euroopa Liidu Teatajas (L-seerias) ja ühtse kriisilahendusnõukogu veebilehel.
               
            
         
            
               Ühtse Kriisilahendusnõukogu nimel
            
            
               täiskogu liige
            
            dr Thorsten PÖTZSCH
         
      
      
         (1)  ELT L 225, 30.7.2014, lk 1.